บันไดนัมโกะโฮลดิ้งส์

() (รู้จักกันทั่วไปในชื่อ **บันไดนัมโกะ** และเดิมชื่อ **นัมโกะบันได** จนถึงปี พ.ศ. 2558 หรือเรียกอีกชื่อว่า **บันไดนัมโกะกรุ๊ป**) เป็นกลุ่มบริษัทสื่อมวลชนและความบันเทิงของญี่ปุ่น ก่อตั้งขึ้นในปี พ.ศ. 2548 จากการควบรวมกิจการระหว่างนัมโกะและบันได บริษัทมีความเชี่ยวชาญในด้านของเล่น, วิดีโอเกม, เกมอาร์เคด, อนิเมะ, ร้านอาหาร และสวนสนุก นอกจากนี้ บางครั้งยังถูกเรียกอย่างไม่เป็นทางการว่า "บัมโค" โดยกลุ่มบริษัทประกอบด้วย:

* บันได บริษัทผลิตของเล่น รวมถึง บันไดสปิริตส์
* บันไดนัมโกะเอนเตอร์เทนเมนต์ ผู้จัดจำหน่ายวิดีโอเกม รวมถึง บันไดนัมโกะสตูดิโอ
* ผู้พัฒนาและผู้ควบคุมสวนสนุกและเครื่องจักร บันไดนัมโกะอะมิวส์เม้นท์
* บันไดนัมโกะฟิล์มเวิร์กส ผู้สร้างภาพยนตร์และอนิเมะ รวมถึง บันไดนัมโกะพิคเจอร์ส
* บันไดนัมโกะมิวสิคไลฟ์ ภาพยนตร์/อนิเมะและเพลง

## ประวัติของบริษัท
left|thumb|150x150px| โลโก้เดิมของบันไดนัมโกะถูกใช้จนถึงปี 2565
เมื่อวันที่ 5 พฤษภาคม พ.ศ. 2548 นัมโกะ ได้ประกาศควบรวมกิจการกับ บันได เพื่อจัดตั้ง นัมโกะบันไดโฮลดิ้งส์ (株式会社バンダイナムコホールディングス) โดยจะโอนหุ้นให้เสร็จสิ้นภายในวันที่ 29 กันยายน 

การควบรวมกิจการเสร็จสิ้นในวันที่ 25 กันยายน ทำให้บริษัทกลายเป็นผู้จัดจำหน่ายวิดีโอเกมที่ใหญ่เป็นอันดับ 3 ของญี่ปุ่นตามรายได้  บันได ซื้อ นัมโกะ ในราคา 1.7 พันล้านเหรียญสหรัฐ โดย นัมโกะ ได้รับหุ้น 43 เปอร์เซ็นต์ และ บันได ได้รับอีก 57 เปอร์เซ็นต์    ตามข้อมูลอย่างเป็นทางการ นัมโกะ ถูกซื้อโดย บันได ในราคา 1.7 พันล้านเหรียญสหรัฐ   57% ของการถือครองของบริษัทตกเป็นของ บันได ในขณะที่ 43% ตกเป็นของ นัมโกะ นอกจากนี้ บันได ยังทำการแลกเปลี่ยนหุ้นของตนเป็น 1.5 หุ้นของนัมโกะบันไดใหม่ ขณะที่นัมโกะซื้อขายในอัตราหนึ่งต่อหนึ่ง  ซึ่งดำเนินการผ่านการแลกเปลี่ยนหุ้น โดย ผู้ถือหุ้นของ นัมโกะ จะได้รับ NBHD หนึ่งหุ้นสำหรับหุ้น นัมโกะ แต่ละหุ้น และผู้ถือหุ้นของ บันได จะได้รับหุ้น NBHD 1.5 หุ้นสำหรับหุ้น Bandai แต่ละหุ้น  ก่อนการควบรวมกิจการ บันได และ นัมโกะ มีบริษัทในเครือของตนเองที่ดำเนินงานภายใต้แบรนด์ของแต่ละฝ่าย หลังการควบรวม บริษัทในเครือของทั้งสองฝ่ายถูกจัดสรรไปยังแผนกต่าง ๆ ของกลุ่มบริษัทที่รวมกันขึ้นใหม่

ในวันที่ 31 มีนาคม พ.ศ. 2549 นัมโกะ ได้ควบรวมกิจการกับธุรกิจวิดีโอเกมของ บันได เพื่อก่อตั้งเป็น นัมโกะบันไดเกมส์ หรืออีกชื่อก็คือ บันไดนัมโกะเอนเตอร์เทนเมนต์   ซึ่งแผนกเกมอาร์เคดและสวนสนุกของบริษัท นัมโกะ ถูกแยกออกเป็นบริษัทในเครือใหม่ที่ยังคงใช้แบรนด์ นัมโกะ ต่อไป 

ในเดือนกันยายน พ.ศ. 2549 NBHD ได้ซื้อบริษัท ซีซีพี จำกัด จาก คาสิโอ และทำให้เป็นบริษัทในเครือที่ถือหุ้นทั้งหมด  ตั้งแต่นั้นเป็นต้นมา NBHD ก็ได้เข้าซื้อผู้พัฒนาเกม บันเพรสโต (ซึ่งกิจการวิดีโอเกมได้ถูกควบรวมเข้ากับ นัมโกะบันไดเกมส์ เมื่อวันที่ 1 เมษายน พ.ศ. 2551)  และ นัมโกะเทลส์สตูดิโอ อย่างเต็มตัวนับตั้งแต่มีการควบรวมกิจการ เดิมทีทั้งสองบริษัทเคยเป็นเจ้าของโดย บันได และ นัมโกะ บางส่วนตามลำดับ

กิจการของบริษัท บันไดเน็ทเวิร์คส์ จำกัด ถูกควบรวมเข้ากับ นัมโกะบันไดเกมส์ ในเดือนเมษายน พ.ศ. 2552 และต่อมา บันไดเน็ทเวิร์คส์ ก็หยุดการดำเนินงานในฐานะบริษัทแยกต่างหาก 

นัมโกะบันได ซื้อหุ้นร้อยละ 34 ใน อาตาริยุโรป เมื่อวันที่ 14 พฤษภาคม พ.ศ. 2552 ซึ่งนำไปสู่การซื้อกิจการจาก อินโฟเกรมส์  จนถึงวันที่ 30 มิถุนายน พ.ศ. 2555 อินโฟเกรมส์ มีทางเลือกในการขายหุ้นที่เหลือ 66% ใน อาตาริยุโรป ให้กับ NBHD  ระหว่างวันที่ 30 มิถุนายน พ.ศ. 2555 ถึง 20 มิถุนายน พ.ศ. 2556 ทําให้ บันไดนัมโกะ ได้รับสิทธิ์ในการซื้อหุ้น 66%   เมื่อวันที่ 7 กรกฎาคม พ.ศ. 2552 บันไดนัมโกะโฮลดิ้งส์ ได้ซื้อหุ้น 100% ของ อาตาริออสเตรเลีย จํากัด และ BNHD ก็ได้ซื้อหุ้น 100% ของบริษัท อาตาริเอเชียโฮลดิ้งส์ จํากัด และหุ้น 100% ของบริษัท อาทารียูเค จำกัด 

นัมโกะบันได ได้เข้าซื้อกิจการ บริษัท ดี3 จํากัด ซึ่งเป็นบริษัทแม่ของ ดี3 พับลิชเชอร์ เมื่อวันที่ 18 มีนาคม พ.ศ. 2552  หลังจากเข้าซื้อหุ้น 95% ในบริษัทเป็นครั้งแรก  ในเดือนสิงหาคม พ.ศ. 2556 นัมโกะบันได ได้เปิดสตูดิโอในเมืองแวนคูเวอร์ เพื่อให้เข้าถึงกลุ่มประชากรในฝั่งตะวันตก 

ในเดือนตุลาคม พ.ศ. 2562 บันไดนัมโกะโฮลดิ้งส์ ได้ประกาศแผนการซื้อ โซตสึ ซึ่งจะทำให้บริษัทได้รับสิทธิ์ในแฟรนไชส์ *[[กันดั้ม]]* ทั้งหมด ซึ่งบริษัทถือครองบางส่วนอยู่แล้วเนื่องจากเป็นเจ้าของสตูดิโอ ซันไรส์ ซึ่งเป็นหนึ่งในโปรดิวเซอร์ของซีรีส์นี้ด้วย 

บริษัทได้เข้าซื้อหุ้นส่วนน้อยใน ลิมบิคเอนเตอร์เทนเมนต์ ในเดือนกุมภาพันธ์ พ.ศ. 2564  และได้รับการถือหุ้นส่วนใหญ่ในเดือนตุลาคม พ.ศ. 2565 

บริษัทได้เปิดตัวโลโก้ใหม่และคำแถลงภารกิจใหม่ในเดือนกันยายน พ.ศ. 2564 โดยจะนำไปปฏิบัติในวันที่ 1 เมษายน พ.ศ. 2565 เพื่อรำลึกถึงวันครบรอบ 72 ปีของการก่อตั้ง บันได ซึ่งก่อตั้งก่อน นัมโกะ 5 ปี จุดประสงค์ใหม่ของบริษัทคือ "แนวคิดในการเชื่อมต่อและทำงานร่วมกันเพื่อสร้างสิ่งต่างๆ" โดยมีแผนที่จะทำงานร่วมกับแฟน ๆ ของเกมผ่านการสื่อสาร เพื่อช่วยวางแผนทิศทางของบริษัทในอนาคต ส่วนหนึ่งคือ โลโก้ใหม่ได้รับแรงบันดาลใจจาก *ฟูกิดาชิ* หรือ กล่องคำพูด ซึ่งสื่อถึงอิทธิพลของมังงะญี่ปุ่นทั่วโลกและความพยายามของพวกเขาที่จะสื่อสารกับผู้เล่น เมื่อวันที่ 8 กุมภาพันธ์ พ.ศ. 2565 บริษัทได้เปลี่ยนสีโลโก้ใหม่จากสีชมพูอมม่วงเป็นสีแดงกุหลาบ 

ในเดือนกรกฎาคม พ.ศ. 2565 บันไดนัมโกะ ได้ยืนยันว่ามีบุคคลภายนอกแฮ็กบริษัทนี้โดยไม่ได้รับอนุญาต ส่งผลให้สามารถเข้าถึงระบบภายในของบริษัทต่างๆ ในเอเชีย นอกประเทศญี่ปุ่นได้ 

เมื่อวันที่ 23 สิงหาคม พ.ศ. 2567 บริษัทได้ทำการร่วมมือครั้งสำคัญกับ โทโฮ ซึ่งส่งผลให้บริษัทดังกล่าวเข้าถือหุ้นส่วนน้อยใน BNHD 

## โครงสร้างองค์กร
สำนักงานใหญ่ของบริษัทตั้งอยู่ใน อาคารซูมิโตโม ฟูโดซาน มิทะ ใน เขตมินาโตะ โตเกียว  สาขาในอเมริกาเหนือของบริษัท บันไดนัมโกะยูเอสเอ ก่อตั้งอย่างเป็นทางการเมื่อวันที่ 6 มกราคม พ.ศ. 2551 และดูแลการดำเนินงานในสหรัฐอเมริกาจากสำนักงานใหญ่ใน เมืองเออร์ไวน์ รัฐแคลิฟอร์เนีย  ส่วนยุโรปและเอเชียของบริษัท บันไดนัมโกะโฮลดิ้งส์ยูเค และ บันไดนัมโกะโฮลดิ้งส์เอเชีย ตั้งอยู่ใน ริชมอนด์, ลอนดอน และ เซนทรัล, ฮ่องกง ตามลำดับ แและในเดือนกันยายน พ.ศ. 2560 บันไดนัมโกะโฮลดิ้งส์ ได้จัดตั้งแผนกในประเทศจีนโดยมีสำนักงานใหญ่อยู่ที่เซี่ยงไฮ้

นอกจากนี้ยังมี บริษัท บันได นัมโกะ (ประเทศไทย) จำกัด หรือ BANDAI NAMCO (THAILAND) COMPANY LIMITED ตั้งอยู่ที่ 178-179, 179/1 หมู่ที่ 12 ถนนบางนา-ตราด กม.44 ตำบลบางวัว อำเภอบางปะกง จ.ฉะเชิงเทรา 24180 ซึ่งทําเกี่ยวกับ ผลิตและส่งออกของเด็กเล่น 

บันไดนัมโกะโฮลดิ้งส์อยู่ภายใต้การนำของประธาน มิตซึอากิ ทากุจิ และประธาน ชูคุโอะ อิชิกาวะ ซึ่งทั้งคู่เข้ารับตำแหน่งในปี พ.ศ. 2561 โครงสร้างองค์กรของบริษัทมีพื้นฐานอยู่บนความสัมพันธ์ระหว่างพนักงานและบริษัทในเครือ บันไดนัมโกะ เชื่อว่าสุขภาพและแรงจูงใจของพนักงานมีความจำเป็นต่อการดำเนินงาน เนื่องจากจะทำให้มีอิสระในการสร้างสรรค์ผลิตภัณฑ์มากขึ้น ณ ปี พ.ศ. 2562 บันไดนัมโกะ เป็นบริษัทผลิตของเล่นที่มีรายได้มากที่สุดในโลก โดยมีรายได้สะสมมากกว่า 6.5 พันล้านเหรียญสหรัฐ   ซึ่งเป็นหนึ่งในบริษัทที่ใหญ่ที่สุดและทำกำไรมากที่สุดในญี่ปุ่น โดยมีมูลค่ามากกว่า 189.8 พันล้านเยน ในปี พ.ศ. 2563 

ในเดือนกุมภาพันธ์ พ.ศ. 2564 บันไดนัมโกะโฮลดิ้งส์ ประกาศการรวมหน่วยธุรกิจของบริษัท ตามการเปลี่ยนแปลงที่จะเกิดขึ้นในเดือนเมษายน พ.ศ. 2564 บริษัทจะลดจำนวนหน่วยปฏิบัติงานจากห้าเป็นสาม โดย Toys & Hobby และ Network Entertainment Unit (วิดีโอเกม) รวมกันเป็น Entertainment Unit, Visual and Music Production Unit (การผลิตและจัดจำหน่ายอนิเมะและเพลง) และ IP Creation Unit (การผลิตอนิเมะ) รวมกันเป็น IP Production Unit, และ Real Entertainment Unit ได้รับการเปลี่ยนชื่อเป็น Amusement Unit (สวนสนุก) 

### หน่วยเนื้อหาและบริษัทในเครือ
ก่อนการปรับโครงสร้างล่าสุดที่รวมธุรกิจเป็น 3 หน่วย บันไดนัมโกะโฮลดิ้งส์ มีผลิตภัณฑ์ที่รู้จักกันอยู่ 6 พื้นที่ ในชื่อ Content Units ได้แก่ Toys and Hobby (ของเล่น), Network Entertainment (วิดีโอเกม), Real Entertainment (สวนสนุก), Visual and Music Production (อนิเมะและเพลง), IP Creation (การสร้างทรัพย์สินทางปัญญาใหม่), และ Affiliated Business (สนับสนุนบริษัท) โดยหน่วย Network Entertainment ทำหน้าที่เป็นหน่วยหลักของบริษัท โดยมี บันไดนัมโกะเอนเตอร์เทนเมนต์ ซึ่งเป็นแผนกการจัดพิมพ์วิดีโอเกมของบริษัทเป็นผู้นำ บันไดนัมโกะเอนเตอร์เทนเมนต์ เป็นเจ้าของบริษัทในเครือหลายแห่ง รวมถึง บันไดนัมโกะสตูดิโอ,  บีบีสตูดิโอ และ ดี3 พับลิชเชอร์  ซึ่งทั้งหมดพัฒนาเกมวิดีโอสำหรับระบบวิดีโอเกมภายในบ้านและโทรศัพท์มือถือทั่วโลก  บริษัทมีแผนกต่างประเทศหลายแห่ง รวมถึงสำนักงานในสหรัฐอเมริกา, ยุโรป และไต้หวัน บ่อยครั้งที่แผนกความบันเทิงทำหน้าที่เป็นหัวหอกในการขยายตลาดและบริษัทได้จัดตั้งแผนกเซี่ยงไฮ้ในปี พ.ศ. 2558 สองปีก่อนที่ บันไดนัมโกะโฮลดิ้งส์ จะจัดตั้งแผนกที่จีน

แผนกของเล่นและงานอดิเรกนำโดย บันได ซึ่งออกแบบของเล่นและอุปกรณ์อิเล็กทรอนิกส์ตามลิขสิทธิ์ต่างๆ เช่น *[[ดราก้อนบอล]]*, *[[กันดั้ม]]* และ *[[เซเลอร์มูน]]*  บันไดสปิริตส์ ออกแบบของเล่นที่มุ่งเป้าไปที่กลุ่มผู้ชมที่เป็นผู้ใหญ่มากขึ้น รวมไปถึงรางวัลสำหรับตู้เกมวิดีโอ  เมก้าเฮ้าส์ ออกแบบโมเดลและของเล่นสำหรับตู้ขายขนม เช่นเดียวกับ ฮาร์ทคอร์ปอเรชั่น สำหรับงานตามฤดูกาล บริษัทอื่นๆ ภายใต้หน่วยงานนี้ ได้แก่ ซี๊ดส์ ซึ่งผลิตอุปกรณ์ทางการแพทย์ เพล็กซ์ บริษัทออกแบบของเล่นโดยอิงจากตัวละครที่มีลิขสิทธิ์  ซันสตาร์ ซึ่งออกแบบและจัดจำหน่าย เครื่องเขียน ให้กับผู้บริโภคและระบบโรงเรียนของญี่ปุ่น ซีซีพี ผู้ผลิตสินค้าเบ็ดเตล็ดและเครื่องใช้ไฟฟ้า และ บันเพรสโตเซลส์ ตัวแทนจำหน่ายรางวัลสำหรับเกมอาร์เคด

บันไดนัมโกะอะมิวส์เม้นท์ หรือที่รู้จักกันในชื่อ นัมโกะ จนถึงปี พ.ศ. 2561 เป็นผู้นำหน่วย Real Entertainment อะมิวส์เม้นท์ออกแบบเกมอาร์เคดและดูแลสวนสนุกของบริษัท รวมถึง นัมโกะนัมจาทาวน์, วันเดอร์โบว์ล และ โซน VR วิดีโอเกมที่ออกแบบโดย อะมิวส์เม้นท์ ได้แก่ *[[ไทม์ไครซิส 5]]*, *สตาร์วอร์ส แบทเทิลพอด*, *Pac-Man Racing* และ *Galaga Fever*  นอกจากนี้ อะมิวส์เม้นท์ยังให้บริการแพลตฟอร์มสกุลเงินดิจิทัล "บานาคอยน์" และแอปพลิเคชันมือถือของ บันไดนัมโกะ เพื่อโปรโมตกิจกรรมต่างๆ ในร้านเกมอาร์เคดอีกด้วย บริษัทที่ให้ความช่วยเหลือได้แก่ บันไดนัมโกะเทคนิคา และ บันไดนัมโกะอะมิวส์เม้นท์แล็บ ซึ่งให้บริการซ่อมแซมและดำเนินการวิจัยและพัฒนา (R&D) ตามลำดับ  บริษัท ฮานายาชิกิ จำกัด ดำเนินกิจการสวนสนุกที่เก่าแก่ที่สุดของญี่ปุ่นในชื่อเดียวกันและ เพลเชอร์แคสต์ บำรุงรักษาและเปิดศูนย์ความบันเทิงต่างๆ ทั่วประเทศญี่ปุ่น  การผลิตภาพและดนตรีอยู่ภายใต้การควบคุมของ บันไดนัมโกะอาร์ตส์ และ แอคตัส ซึ่งเป็นสตูดิโอผลิตอนิเมะ ไฮเวย์สตาร์ ซึ่งเป็นผู้จัดการศิลปินเพลง และ บันไดนัมโกะไลฟ์ครีเอทีฟ ซึ่งดูแลการขายตั๋วและการผลิตคอนเสิร์ตสด

ซันไรส์ ซึ่งเป็นสตูดิโออนิเมะของญี่ปุ่นที่รู้จักกันดีในการผลิตอนิเมะอย่าง *[[โมบิลสูท กันดั้ม]]* และ *คาวบอย บีบ๊อป* เป็นศูนย์กลางของหน่วยงานผลิตทรัพย์สินทางปัญญาซันไรส์และเป็นเจ้าของบริษัทสาขา 3 แห่ง ได้แก่ ซันไรส์มิวสิค ซึ่งเป็นบริษัทจัดการลิขสิทธิ์เพลง, ซันไรส์บียอนด์ ซึ่งเป็นบริษัทวางแผนแอนิเมชั่น และ บันไดนัมโกะพิคเจอร์ส  ซึ่งเป็นส่วนหนึ่งของหน่วยงานด้วย โซตสึ เป็นเอเจนซี่โฆษณาที่ให้บริการวางแผนและผลิตอนิเมะซีรีส์เช่น *[[กันดั้ม]]* อีกด้วย ธุรกิจในเครือของ บันไดนัมโกะ ประกอบด้วยบริษัทต่างๆ ที่ให้การสนับสนุนและทรัพยากรเพิ่มเติม บริษัทต่างๆ ที่อยู่ภายใต้หน่วยนี้ ได้แก่ ผู้จัดจำหน่ายผลิตภัณฑ์ บันไดโลจิพาล และ โลจิพาลเอ็กซ์เพรส, ผู้จัดการฝ่ายการเงิน บันไดนัมโกะบิซิเนสอาร์ค, ผู้ประกอบการสถานรับเลี้ยงเด็กไกคายะ, ผู้จัดจำหน่ายของเล่น แฮปปี้เน็ต, สตูดิโอออกแบบกราฟิก อาร์ทเพรสโต้ และสนับสนุน ผู้พิการ บันไดนัมโกะวิล

## ฐานที่มั่นบันไดนัมโกะเซี่ยงไฮ

right|thumb| บ็อกซ์ออฟฟิศ
ฐานที่มั่นบันไดนัมโกะเซี่ยงไฮ () เดิมเป็น **ศูนย์วัฒนธรรมเฉียนสุ่ยวาน** เป็นศูนย์การแสดงที่ตั้งอยู่ใน เขตผู่โถว, เซี่ยงไฮ้ ประเทศจีน อาคารดังกล่าวเปิดให้สาธารณชนเข้าชมในปี พ.ศ. 2555 และเปลี่ยนชื่อมาเป็นชื่อปัจจุบันในปี พ.ศ. 2560 ภายในมีโรงละคร "บันไดนัมโกะดรีมฮอลล์" และสตูดิโอขนาดเล็กอีกหลายห้อง รวมถึงห้องฝึกซ้อมด้วย  

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:บันไดนัมโคโฮลดิ้งส์
หมวดหมู่:เขตมินาโตะ (โตเกียว)
หมวดหมู่:บริษัทวิดีโอเกมของญี่ปุ่น
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทด้านสื่อของประเทศญี่ปุ่น
หมวดหมู่:บริษัทการบันเทิงที่ก่อตั้งในปี พ.ศ. 2548
หมวดหมู่:บริษัทการบันเทิงของญี่ปุ่น
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:กลุ่มบริษัทของญี่ปุ่น
หมวดหมู่:บริษัทอนิเมะ
หมวดหมู่:บริษัทญี่ปุ่นที่ก่อตั้งในปี พ.ศ. 2548
หมวดหมู่:บริษัทด้านสื่อที่ก่อตั้งในปี พ.ศ. 2548